Šis raksts ir par trolejbusu maršrutu Rīgā. Par transporta maršrutiem ar līdzīgu numuru skatīt šo lapu.

**20. trolejbusu maršruts** ir Rīgas sabiedriskā transporta trolejbusu maršruts, kurā pasažieri tiek pārvadāti no Inženieru ielas un Raiņa bulvāra krustojuma apkārtnes pilsētas centrā, blakus Latvijas Universitātei (galapunkts – *Latvijas Universitāte*), pa Salu tiltu līdz Latvijas Televīzijas administratīvajai ēkai Zaķusalā (galapunkts – *Televīzijas centrs*).

20. maršruta trolejbuss iegriežas galapunktā Zaķusalā. 2018. gads
20. maršruta trolejbuss uz nobrauktuves no Salu tilta. 2018. gads
20. maršruta trolejbuss galapunktā Inženieru ielā. 2018. gads
20. trolejbusu maršruta kopējais garums ir 6,7 km, tādējādi tas uzskatāms par visīsāko trolejbusu satiksmes līniju, virziena *Latvijas Universitāte* — *Televīzijas centrs* kopējais garums sasniedz 3,1 km, bet virziena *Televīzijas centrs* — *Latvijas Universitāte* - 3,6 km.

20. trolejbusu maršrutā kursē tikai 1 trolejbuss, kurš laika posmā no plkst. 7:18 līdz plkst. 23:54 veic 52 reisus dienā. Tāpat arī brīvdienās - tikai 1 trolejbuss, kurš no plkst. 15:29 līdz plkst. 23:54 veic 26 reisus. Pasažieru pārvadājumus maršrutā nodrošina RP SIA "Rīgas satiksme" 1. trolejbusu parks.

Maršrutu slēdza 2018. gada 5. martā, to aizstājot ar 59. autobusu maršrutu. 20. trolejbusu maršruts tika atjaunots 2022. gada 1. septembrī, vienlaikus slēdzot 59. autobusu maršrutu.

Vēsture
-------

20. trolejbusu maršruts atklāts 1980. gada 29. septembrī, sākotnēji pārvadājumi tika veikti no Ganību dambja, Pētersalas un Pulkveža Brieža ielas krustojuma apkārtnes tagadējās Pētersalas-Andrejsalas dienvidos gar Centrālo dzelzceļa staciju, pa Avotu ielu līdz apgriešanās lokam pie Jāņa Asara un Pērnavas ielas krustojuma Grīziņkalnā (līnijas nosaukums: *Pētersalas iela* — *1905. gada parks*).

Veicot izmaiņas sabiedriskā transporta tīklā, 1985. gadā maršruts no Grīziņkalna tika saīsināts līdz Centrālajai dzelzceļa stacijai (*Pētersalas iela* — *Centrālā stacija*). No 1988. gada 20. marta darbdienās trolejbusi uzsāka kursēt no Pētersalas ielas galapunkta cauri centram pa Maskavas tiltu līdz Ausmas lokam, nodrošinot biežāku kursēšanas intervālu līdz plastmasas izstrādājumu rūpnīcai "Ausma" Ernsta Tēlmaņa ielas sākumā (*Pētersalas iela* — *Rūpnīca "Ausma"*), bet brīvdienās - līdz parfimērijas un kosmētikas rūpnīcai "Dzintars" Mālu ielā, Ziepniekkalnā (*Pētersalas iela* — *Rūpnīca "Dzintars"*).

1980. gadu otrajā pusē, pabeidzot Latvijas Televīzijas administratīvā kompleksa būvniecību Zaķusalā, radās nepieciešamība nodrošināt tur strādājošos ar ērtu sabiedriskā transporta satiksmi līdz pilsētas centrālajai daļai, tā tika nolemts izbūvēt aptuveni 900 metru garu trolejbusu kontakttīkla atzaru no Salu tilta pa estakādēm līdz jaunās televīzijas ēkas pakājei. Līnijas atklāšanā finansiāli palīdzēja arī pati Latvijas Televīzija. Tā 1990. gada 22. decembrī tika izmainīts 20. trolejbusu maršruts, saīsinot to no galapunkta *Pētersalas iela* līdz Inženieru ielas un Raiņa bulvāra krustojumam blakus Latvijas Universitātei, tālāk novirzot to no Salu tilta uz jauno televīzijas kompleksu Zaķusalā, Zaķusalas krastmalā. Izmaiņas attiecās gan uz darbdienu, gan brīvdienu kustības sarakstiem.

2018. gada februāra vidū, pamatojoties uz veiktajiem pasažieru plūsmas mērījumiem, pieņemts lēmums no 5. marta slēgt maršrutu, tā vietā turpmāk norīkots 59. maršruta autobuss, kurā pasažierus pārvadā „Rīgas satiksmes" apakšuzņēmējs „Rīgas mikroautobusu satiksme" ar mazākas ietilpības transportlīdzekļiem - minibusiem. Līdz slēgšanas brīdim 20. trolejbusu maršruts bija vismazāk noslogotais sabiedriskā transporta maršruts Rīgā. Pēdējais trolejbuss no Zaķusalas TV centra reisā devās 2018. gada 4. martā plkst. 23:30.

2022. gada 20. augustā tika paziņots, ka maršruts tiks atjaunots sākot ar 1. septembri. To padarīja iespējamu tas, ka 2018. gadā slēgtajā posmā Zaķusalā netika noņemts kontakttīkls.

No 2023. gada 1. februāra iekāpšana 20. maršruta trolejbusos notiek pa pirmajām durvīm.

Maršruts
--------

Virzienā *Latvijas Universitāte* — *Televīzijas centrs* trolejbusi kursē pa šādām ielām: Inženieru iela, Raiņa bulvāris, Emīlijas Benjamiņas iela, Lāčplēša iela, Salu tilts un Zaķusalas krastmala.

Virzienā *Televīzijas centrs* — *Latvijas Universitāte* trolejbusi kursē pa šādām ielām: Zaķusalas krastmala, Salu tilts, Lāčplēša iela, Emīlijas Benjamiņas iela, Marijas iela, Merķeļa iela un Inženieru iela.

### Pieturvietas

20. maršruta trolejbuss pagriezienā no Merķeļa ielas uz Inženieru ielu (galapunkts - *Latvijas Universitāte*). 2010. gads
20. maršruta trolejbuss galapunktā Zaķusalā. 2009. gads
20. trolejbusu maršrutā ir 10 pieturas, virzienā *Latvijas Universitāte* — *Televīzijas centrs* - 6 pieturas, savukārt virzienā *Televīzijas centrs* — *Latvijas Universitāte* – tikai 4 pieturas.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Nosaukums |
| --- | --- |
| 1 | Latvijas Universitāte |
| 2 | Centrālā stacija |
| 3 | Centrāltirgus |
| 4 | Emīlijas Benjamiņas iela |
| 5 | Lastādijas iela |
| 6 | Televīzijas centrs |

 | 

| Nr. | Nosaukums |
| --- | --- |
| 1 | Televīzijas centrs |
| 2 | Emīlijas Benjamiņas iela |
| 3 | Centrālā stacija |
| 4 | Latvijas Universitāte |

 |

Maršruts ar mainītu virzienu
----------------------------

Virzienā *1. trolejbusu parks (Ganību dambī)* — *Ganību dambis* — *Televīzijas centrs* trolejbusi kursē pa šādām ielām: Ganību dambis, Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Emīlijas Benjamiņas iela, Lāčplēša iela, Salu tilts un Zaķusalas krastmala.

Virzienā *Televīzijas centrs* — *Ganību dambis* — *1. trolejbusu parks (Ganību dambī)* trolejbusi kursē pa šādām ielām: Zaķusalas krastmala, Salu tilts, Lāčplēša iela, Emīlijas Benjamiņas iela, Marijas iela, Merķeļa iela, Kalpaka bulvāris, Pulkveža Brieža iela, Ganību dambis un Dambja iela.

### Pieturvietas

Virzienā *1. trolejbusu parks (Ganību dambī)* — *Ganību dambis* — *Televīzijas centrs* ir 13 pieturas, tikpat daudz pieturu tiek apkalpotas arī atpakaļceļā *Televīzijas centrs* — *Ganību dambis* — *1. trolejbusu parks (Ganību dambī)*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Nosaukums |
| --- | --- |
| 1 | Rāmuļu iela |
| 2 | Rankas iela |
| 3 | Lugažu iela |
| 4 | Pētersalas iela |
| 5 | Hanzas iela |
| 6 | Elizabetes iela |
| 7 | Raiņa bulvāris |
| 8 | Inženieru iela |
| 9 | Centrālā stacija |
| 10 | Centrāltirgus |
| 11 | Emīlijas Benjamiņas iela |
| 12 | Lastādijas iela |
| 13 | Televīzijas centrs |
|

 | 

| Nr. | Nosaukums |
| --- | --- |
| 1 | Televīzijas centrs |
| 2 | Emīlijas Benjamiņas iela |
| 3 | Centrālā stacija |
| 4 | Merķeļa iela |
| 5 | Inženieru iela |
| 6 | Medicīnas muzejs |
| 7 | Dzirnavu iela |
| 8 | Pētersalas iela |
| 9 | Lugažu iela |
| 10 | Rankas iela |
| 11 | Rāmuļu iela |
| 12 | 1. trolejbusu parks |
| 13 | Ganību dambis |

 |

### Agrākie pieturvietu nosaukumi:

*Lāčplēša iela (virziens uz ''Latvijas Universitāte'' pieturvieta slēgta)*

Skatīt arī
----------

* Trolejbusu satiksme Rīgā
* Sabiedriskais transports Rīgā
* Rīgas satiksme

Atsauces
--------

1. ↑  2015. gadā pārvadāti 146,8 miljoni pasažieru Arhivēts 2020. gada 20. septembrī, *Wayback Machine* vietnē. rigassatiksme.lv, 21.01.2016.
2. ↑  Trolejbusu maršrutu saraksts, riga.mashke.org
3. ↑  «Infografika: No šodienas "Rīgas satiksmes" maršrutos kursēs arī minibusi : Aktualitātes : Rīgas Satiksme». 05.03.2018. Arhivēts no oriģināla, laiks: 11.06.2023. Skatīts: 26.08.2022.
4. 1 2  «No 1. septembra četri trolejbusa maršruti aizstās autobusus». Arhivēts no oriģināla, laiks: 2022. gada 24. augustā. Skatīts: 2022. gada 24. augustā.
5. ↑  «Rīgā vairākos maršrutos autobusus aizstās ar trolejbusiem».
6. 1 2 3 4  Andris Biedriņš un Edvīns Liepiņš. *Rīgas sabiedriskais transports no 19. gs. vidus līdz mūsdienām*. Rīga, 2015. 227. lpp. ISBN 978-9934-14-715-9
7. ↑  1. maršruta tramvajs veiks regulārus braucienus gar Centrāltirgu Arhivēts 2018. gada 21. februārī, *Wayback Machine* vietnē. rigassatiksme.lv, 21.02.2018.
8. ↑  Janvārī tramvajos, trolejbusos un autobusos pārvadāti 11 816 668 pasažieri[novecojusi saite], rigassatiksme.lv, 28.02.2018.
9. ↑  Vadims Faļkovs. «С 1 сентября в Риге появятся троллейбусы №№ 20, 31, 34, 35». *Baltijas Balss*.
10. ↑  «No 1. februāra 19 sabiedriskā transporta maršrutos iekāpšana tiks organizēta tikai pa priekšējām durvīm». Arhivēts no oriģināla, laiks: 2023. gada 22. martā. Skatīts: 2023. gada 22. martā.

Ārējās saites
-------------

* RP SIA "Rīgas satiksme" oficiālā mājaslapa
* 20. trolejbusu maršruts virzienā "Latvijas Universitāte — Televīzijas centrs" 2010. gada augustā *YouTube*
* 20. trolejbusu maršruts virzienā "Televīzijas centrs — Latvijas Universitāte" 2010. gada augustā *YouTube*
* 20. trolejbusu maršruts virzienā "Latvijas Universitāte — Televīzijas centrs" ziemā (filmēts caur salona logu) *YouTube*
* 20. trolejbusu maršruts virzienā "Latvijas Universitāte — Televīzijas centrs" 2012. gada martā (filmēts caur salona logu) *YouTube*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Sabiedriskais transports Rīgā |
| --- |
|  |
| Autobuss | 
* 2
* 3
* 4
* 5T
* 6
* 7
* 8
* 9
* 10
* 11
* 12
* 13
* 15
* 16
* 18
* 20
* 21
* 22
* 23
* 24
* 25
* 26
* 28
* 29
* 30
* 31
* 32
* 33
* 34
* 36
* 37
* 38
* 39
* 41
* 43
* 44
* 46
* 47
* 48
* 49
* 50
* 51
* 52
* 53
* 54
* 55
* 56
* 57
* 58
* 60
* 63

 |  |
|  |
| Trolejbuss | 
* 1
* 3
* 4
* 5
* 9
* 11
* 12
* 13
* 14
* 15
* 16
* 17
* 18
* 19
* 20
* 22
* 23
* 25
* 27
* 31
* 34
* 35

 |
|  |
| Tramvajs | 
* 1
* 2
* 5
* 7
* 10
* 11

 |
|  |
| Citi | 
* Metro
* Ūdensceļu satiksme
* Mikroautobusu satiksme

 |

 |